CELEX: 32020R1214
Language: da
Date: 2020-08-21 00:00:00
Title: Kommissionens gennemførelsesforordning (EU) 2020/1214 af 21. august 2020 om ændring af gennemførelsesforordning (EU) 2018/2019 for så vidt angår træ af Ulmus L. og visse planter til plantning af Albizia julibrissin Durazzini og Robinia pseudoacacia L. med oprindelse i Israel

24.8.2020   
               
               
                  DA
               
               
                  Den Europæiske Unions Tidende
               
               
                  L 275/12
               
            
         KOMMISSIONENS GENNEMFØRELSESFORORDNING (EU) 2020/1214
         af 21. august 2020
         om ændring af gennemførelsesforordning (EU) 2018/2019 for så vidt angår træ af Ulmus L. og visse planter til plantning af Albizia julibrissin Durazzini og Robinia pseudoacacia L. med oprindelse i Israel
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 42, stk. 4, første og tredje afsnit, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2018/2019 (2) oprettes der på grundlag af en foreløbig risikovurdering en liste over højrisikoplanter, -planteprodukter og andre objekter.
                  
               
                     (2)
                  
                  
                     Ved Kommissionens gennemførelsesforordning (EU) 2018/2018 (3) er der fastsat særlige regler om den procedure, der skal følges for at udarbejde den risikovurdering af højrisikoplanter, -planteprodukter og andre -objekter, som er omhandlet i artikel 42, stk. 4, i forordning (EU) 2016/2031.
                  
               
                     (3)
                  
                  
                     Efter en foreløbig risikovurdering blev 35 planter til plantning med oprindelse i alle tredjelande opført i bilaget til gennemførelsesforordning (EU) 2018/2019 som højrisikoplanter, og blandt disse findes slægterne Albizia Durazz. og Robinia L.
                  
               
                     (4)
                  
                  
                     Den 24. januar 2019 indgav Israel en anmodning til Kommissionen om eksport til Unionen af hvilende podede barrodsplanter til plantning, med en diameter på højst 2,5 cm af arten Albizia julibrissin Durazzini og af hvilende podede barrodsplanter til plantning med en diameter på højst 2,5 cm af arten Robinia pseudoacacia L. Anmodningen var ledsaget af de respektive tekniske dossierer.
                  
               
                     (5)
                  
                  
                     Den 13. januar 2020 offentliggjorde Den Europæiske Fødevaresikkerhedsautoritet (»autoriteten«) en videnskabelig udtalelse om varerisikovurderingen af Albizia julibrissin-planter fra Israel (4). Autoriteten identificerede Aonidiella orientalis, et artskompleks, der omfatter Euwallacea fornicatus sensu stricto, Euwallacea fornicatior, Euwallacea whitforiodendrus og Euwallacea Kuroshio (»Euwallacea fornicatus sensu lato«) og Fusarium euwallaceae som skadegørere, der er relevante for udtalelsen, vurderede de risikobegrænsende foranstaltninger beskrevet i dossieret for disse skadegørere og anslog sandsynligheden for skadegørerfrihed for hver skadegører forbundet med den pågældende vare.
                  
               
                     (6)
                  
                  
                     Den 2. marts 2020 offentliggjorde autoriteten en videnskabelig udtalelse om varerisikovurderingen af Robinia pseudoacacia-planter fra Israel (5). Den identificerede Euwallacea fornicatus sensu lato og Fusarium euwallaceae som skadegørere, der er relevante for udtalelsen, vurderede de risikobegrænsende foranstaltninger beskrevet i dossieret for disse skadegørere og anslog sandsynligheden for skadegørerfrihed for hver skadegører forbundet med den pågældende vare.
                  
               
                     (7)
                  
                  
                     På grundlag af disse udtalelser vurderes den plantesundhedsmæssige risiko ved indførsel i Unionen af hvilende podede barrodsplanter til plantning med en diameter på højst 2,5 cm af Albizia julibrissin Durazzini og Robinia pseudoacacia L. med oprindelse i Israel til at være reduceret til et acceptabelt niveau, forudsat at der anvendes egnede risikobegrænsende foranstaltninger vedrørende skadegørere forbundet med de pågældende planter til plantning. Da der er fastsat egnede foranstaltninger i Kommissionens gennemførelsesforordning (EU) 2020/1213 (6), bør disse planter til plantning ikke længere anses for at være højrisikoplanter og bør derfor udgå af bilaget til gennemførelsesforordning (EU) 2018/2019.
                  
               
                     (8)
                  
                  
                     Efter en foreløbig risikovurdering blev træ af Ulmus L. opført på listen over højrisikoplanter, -planteprodukter og andre -objekter som en potentiel vej for indslæbning og etablering i Unionen af skadegøreren Saperda tridentata Olivier, en skadegører, som ikke er opført som en EU-karantæneskadegører. Efter optagelsen af Ulmus L. på listen over højrisikoplanter, -planteprodukter og andre -objekter anmodede Kommissionen autoriteten om at foretage en skadegørerrisikovurdering af Saperda tridentata Olivier, der undersøgte indgangsveje, spredning, etablering og muligheder for risikobegrænsning med særlig vægt på veje for træ af Ulmus L.
                  
               
                     (9)
                  
                  
                     Den 10. januar 2020 offentliggjorde autoriteten en videnskabelig udtalelse om kategorisering af skadegøreren Saperda tridentata Olivier (7). Den konkluderede, at Saperda tridentata Olivier opfylder kriteriet for karantæneskadegører vedrørende indførsel til Unionens område. På grund af utilstrækkelige data kunne den imidlertid ikke konkludere, om Saperda tridentata Olivier opfylder kriterierne efter indførsel vedrørende etablering, spredning og mulig virkning i Unionen. Det er derfor ikke berettiget at opføre skadegøreren Saperda tridentata Olivier på listen over EU-karantæneskadegørere. I lyset af den vurderede risiko ved den pågældende skadegører i forbindelse med træ af Ulmus L. bør træ af Ulmus L. derfor ikke længere anses for at være et højrisikoplanteprodukt og bør derfor udgå af bilaget til gennemførelsesforordning (EU) 2018/2019.
                  
               
                     (10)
                  
                  
                     For at opfylde EU's forpligtelser, der følger af Verdenshandelsorganisations aftale om anvendelsen af sundheds- og plantesundhedsforanstaltninger (8), bør import af disse varer genoptages hurtigst muligt. Derfor bør nærværende forordning træde i kraft på tredjedagen efter offentliggørelsen.
                  
               
                     (11)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Ændring af gennemførelsesforordning (EU) 2018/2019
            Bilag I til gennemførelsesforordning (EU) 2018/2019 ændres som angivet i bilaget til nærværende forordning.
         
         
            Artikel 2
            Ikrafttræden
            Denne forordning træder i kraft på tredjedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. august 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 317 af 23.11.2016, s. 4.
         
            (2)  Kommissionens gennemførelsesforordning (EU) 2018/2019 af 18. december 2018 om oprettelse af en midlertidig liste over højrisikoplanter, -planteprodukter eller andre -objekter, jf. artikel 42 i forordning (EU) 2016/2031, og en liste over planter, for hvilke der ikke kræves plantesundhedscertifikater ved indførelse på Unionens område, jf. artikel 73 i nævnte forordning (EUT L 323 af 19.12.2018, s. 10).
         
            (3)  Kommissionens gennemførelsesforordning (EU) 2018/2018 af 18. december 2018 om særlige regler om den procedure, der skal følges for at udarbejde den risikovurdering af højrisikoplanter, -planteprodukter og andre -objekter, som er omhandlet i artikel 42, stk. 1, i Europa-Parlamentets og Rådets forordning (EU) 2016/2031 (EUT L 323 af 19.12.2018, s. 7).
         
            (4)  EFSA PLH Panel (EFSA's ekspertpanel for plantesundhed), 2020. Scientific Opinion on the commodity risk assessment of Albizia julibrissin plants from Israel. EFSA Journal 2020;18(1):5941. https://doi.org/10.2903/j.efsa.2020.5941.
         
            (5)  EFSA PLH Panel (EFSA's ekspertpanel for plantesundhed), 2020. Scientiﬁc Opinion on the commodity risk assessment of Robinia pseudoacacia plants from Israel. EFSA Journal 2020;18(3):6039. https://doi.org/10.2903/j.efsa.2020.6039.
         
            (6)  Kommissionens gennemførelsesforordning (EU) 2020/1213 af 21. august 2020 om de plantesundhedsmæssige foranstaltninger for indførsel til Unionen af visse planter, planteprodukter og andre objekter, som er udgået fra bilaget til gennemførelsesforordning (EU) 2018/2019 (se side 5 i denne EUT)
         
            (7)  EFSA PLH Panel (EFSA's ekspertpanel for plantesundhed), EFSA Journal 2020;18(1):5940. https://doi.org/10.2903/j.efsa.2020.5940.
         
            (8)  Verdenshandelsorganisations aftale om anvendelsen af sundheds- og plantesundhedsforanstaltninger (SPS-aftalen), https://www.wto.org/english/tratop_e/sps_e/spsagr_e.htm.
      
      
         
            BILAG
            I bilag I til gennemførelsesforordning (EU) 2018/2019 foretages følgende ændringer:
            
                        1)
                     
                     
                        Overskriften ændres til »BILAG«.
                     
                  
                        2)
                     
                     
                        I punkt 1 foretages følgende ændringer i anden kolonne, »Beskrivelse«:
                        
                                    a)
                                 
                                 
                                    Rækken vedrørende »Albizia Durazz.« affattes således:
                                    »Albizia Durazz., bortset fra hvilende podede barrodsplanter til plantning med en diameter på højst 2,5 cm af Albizia julibrissin Durazzini, med oprindelse i Israel«.
                                 
                              
                                    b)
                                 
                                 
                                    Rækken vedrørende »Robinia L.« affattes således:
                                    »Robinia L., bortset fra hvilende podede barrodsplanter til plantning med en diameter på højst 2,5 cm af Robinia pseudoacacia L., med oprindelse i Israel«.
                                 
                              
                  
                        3)
                     
                     
                        Punkt 4 udgår.